jkorsvik/nowiki_second_scrape_merged huggingface dataset:
Lutz Pfannenstiel

Lutz Pfannenstiel (født 12. mai 1973 i Zwiesel) er en tidligere tysk fotballkeeper. Han er den første og eneste profesjonelle fotballspilleren som har spilt fotball i alle de seks kontinentale fotballforbund i FIFA.


== Klubbkarriere ==
Han er mest kjent for å ha spilt for 24 forskjellige klubber over hele verden i løpet av sin karriere. Da han signerte for den brasilianske klubben Hermann Aichinger, hadde han spilt fotball på alle de seks kontinentene.Da han spilte i Singapore ble han anklaget for å hjelpe mafiaen med kampfiksing. Han satt fengslet i tre måneder, men ble aldri funnet skyldig av verken en dommer eller jury. Etter å ha passert flere løgndetektortester ble han til slutt sluppet fri, 16 kg. lettere og et titalls tusen dollar fattigere.26. desember 2002 var han klinisk død tre ganger etter en kollisjon da han spilte for Bradford Park Avenue mot Harrogate Town i UniBond League. Skaden var så alvorlig at dommeren, John Moss, valgte å avbryte kampen. Bradford Park Avenue ledet 2-1 i det kampen ble avbrutt.Mens Pfannenstiel spilte for Bærum i 2003 var det flere speidere fra europeiske toppklubber på kampene. De var der for å se nærmere på Nick Rios Haugen. Ifølge han selv, skal speiderne ha vært på fire kamper, og Pfannenstiel ble banens beste i samtlige. Dette resulterte i at han ble tilbudt en måneds prøvespill med AC Milan. Italienerne var fornøyd med Pfannenstiel, men valgte å la ham gå til Calgary Mustangs.


== Referanser ==


== Eksterne lenker ==
(de) Lutz Pfannenstiel – Munzinger Sportsarchiv 
(en) Lutz Pfannenstiel – Transfermarkt 
(en) Lutz Pfannenstiel – Transfermarkt (manager) 
(en) Lutz Pfannenstiel – WorldFootball.net 
(en) Lutz Pfannenstiel – FootballDatabase.eu 
(en) Lutz Pfannenstiel – PlaymakerStats.com 
(en) Lutz Pfannenstiel – PlaymakerStats.com (manager) 
(en) Lutz Pfannenstiel – FBref 
Spillerens hjemmeside (Tysk)
Det første store togrøveriet

Det første store togrøveriet (originaltittel: The First Great Train Robbery) er en britisk action- og kriminalfilm fra 1979 regissert av Michael Crichton. Den er basert på hans egen 1975-roman, Det store togrøveriet. Hovedrollene spilles av Sean Connery, Donald Sutherland og Lesley-Anne Down.
Både filmen og boka er basert på en virkelig hendelse kjent som Great Gold Robbery of 1855.
Den er kjent under tittelen The Great Train Robbery i USA.


== Handling ==
Handlingen er lagt til året 1860 i England. Det transporteres gull for 25 000 pund med jernbane, og historiens første kupp på tog i fart utføres.


== Om filmen ==
Filmen gjorde det kommersielt brukbart i USA hvor den brakte inn $13 millioner på kino.
Den fikk bra omtale av Variety og Roger Ebert. Den har fått brukbare 78% på Rotten Tomatoes.


== Priser og nominasjoner ==
Filmen vant en Edgar-pris.


== I rollene ==
Sean Connery: Edward Pierce
Donald Sutherland: Robert Agar
Lesley-Anne Down: Miriam
Alan Webb: Edgard Trent
Pamela Salem: Emily Trent
Gabrielle Lloyd: Elisabeth Trent
Malcom Terris: Henry Fowler
Michael Elphick: Burgess
Wayne Sleep: William "Clean Willy"


== Referanser ==


== Eksterne lenker ==
(en) Det første store togrøveriet på Internet Movie Database 
(sv) Det første store togrøveriet i Svensk Filmdatabas 
(da) Det første store togrøveriet i Danmark Nationale Filminstitut 
(fr) Det første store togrøveriet på Allociné 
(nl) Det første store togrøveriet på MovieMeter 
(en) Det første store togrøveriet på AllMovie 
(en) Det første store togrøveriet på Rotten Tomatoes 
(en) Det første store togrøveriet på Metacritic 
(en) Det første store togrøveriet på Box Office Mojo
Olta Boka

Olta Boka (født 13. september 1991 i Tirana, Albania) er en albansk sangerinne som representerte Albania i Eurovision Song Contest 2008 med sangen Zemrën e lamë peng (norsk: «Vi satte hjertet på spill»). I 2007 vant hun den albanske musikkfestivalen Festivali i Këngës, der vinneren fikk representere Albania i Eurovision Song Contest. Våren 2009 slapp hun sin første singel, foruten Zemrën e lamë peng, med navn S'duhet të të dua, som ble en hit i Albania. Høsten 2009 var hun deltaker i den albanske låtkonkurransen Kënga Magjike, der hun kom på 9.-plass. I 2010 deltok hun i Kënga Magjike med låten Mbete një breng, som hun kom på 8.-plass med, og vant prisen for "Beste ballade". I 2011 deltok hun for tredje år på rad i samme konkurranse, med låten Anna, som hun ende på 14.-plass med.


== Festivali i Këngës ==
Boka ble oppdaget av låtskriver Adrian Hila i den Idol-lignende sangkonkurransen Ethet. Hun avbrøt sin deltakelse i TV-programmet for å ta del i Festivali i Këngës. Hun vant finalen i desember i 2007, men ikke uten kontroverser. Låten Jeta kërkon dashuri så lenge ut til å vinne, men de to siste av syv jurymedlemmer gav Zemrën e lamë peng full pott, mens Jeta kërkon dashuri ikke fikk ett eneste poeng. Etter finalen var det snakk om at jurymedlemmene Alban Skënderaj og Gjergj Xhuvani diskriminerte de kosovo-albanske jentene Flaka Krelani og Doruntina Disha. TV-kanalen RTSH bestemte seg allikevel etter et møte at Zemrën e lamë peng var den rette vinner. Boka endte på 17.-plass i Eurovision Song Contest 2008. Hun tok del som gjesteartist i Festivali i Këngës under duettaften både i 2008 og 2009, sammen med henholdsvis Marjeta Billo og Denisa Macaj.


== Referanser ==


== Eksterne lenker ==
(en) Olta Boka – kategori av bilder, video eller lyd på Commons 
(en) Olta Boka på Internet Movie Database 
(en) Olta Boka på Discogs 
(en) Olta Boka på MusicBrainz 
(en) Olta Boka på Songkick 
(en) Olta Boka på Genius — sangtekster 
(en) Olta Boka på Instagram
Flinders University

Flinders University eller The Flinders University of South Australia er et offentlig universitet i Adelaide i delstaten Sør-Australia i Australia. Det ble grunnlagt i 1966 og er oppkalt etter oppdageren Matthew Flinders som utforsket store deler av South Australias kystlinje tidlig på 1800-tallet.
Universitetet ble åpnet som Bedford Parkcampusen av University of Adelaide av Dronning Elizabeth, Dronningmoren 25. mars 1966.


== Referanser ==


== Eksterne lenker ==
Offisielt nettsted 
(en) Flinders University – kategori av bilder, video eller lyd på Commons
Miguel Santín del Castillo

Miguel Santín del Castillo var en salvadoransk politiker. 
Fra 7. februar 1858 til 24. januar 1859 var han president i El Salvador.
Stiletthæl

En stiletthæl eller bare stilett er en lang, tynn hæl  på damesko. Høyden kan variere fra 5 til 18 cm og ha en diameter på cirka en halv til en cm. Stiletter med hæler under 5 centimeter i høyde kalles for kitten heels på engelsk.
Stiletthæler har fått navn fra stilett, et kort stikkvåpen.
Fottøy med høye hæler omfatter for øvrig alt fra cowboystøvler og platåsko til pumps og fetisjistiskt skotøy brukt i erotisk lek. Høyhælte sko gir en høyreist figur, et framskutt bekkenparti og stor belastning på tærne, spentmuskulatur i beina og ustø gange. Slike damesko, særlig spisse og med overdrevne stiletthæler er, sammen med nylonstrømper, blitt et symbol for «velkledd, sensuell kvinnelighet» i den vestlige populærkulturen. På 1600- og 1700-tallet var sko og støvler med store hæler også del av den europeiske herremoten.


== Se også ==
Skohæl
Platåsko
Skofetisjisme
Eddy Offord

Eddy Offord (også stavet Eddie Offord) er en produsent og lydtekniker, som arbeidet sammen med en relle kjente populære innen progressiv rock på 1970-tallet. Han er mest kjent for sitt samarbeide med Yes og Emerson, Lake & Palmer. Emerson, Lake and Palmers låt «Are You Ready, Eddy?» fra albumet Tarkus, er en hyllest til Eddy Offord. 
Han var også med Yes på turneer, og var lydtekniker for bandet under konserter. I 1999 trakk Eddy Offord seg tilbake fra musikkbransjen. Han bor nå i California i USA.


== Utvalg av album Eddy Offord har bidratt til ==


=== Med Emerson, Lake and Palmer ===
(som lydtekniker)

Emerson, Lake & Palmer (1970)
Tarkus (1971)
Pictures at an Exhibition (1971)
Trilogy (1972)


=== Med Yes ===
(som med-produsent og lydtekniker unntatt der annet er spesifisert)

Time and a Word (1970) (kun som lydtekniker)
The Yes Album (1971)
Fragile (1971)
Close to the Edge (1972)
Yessongs (1973)
Tales from Topographic Oceans (1973)
Relayer (1974)
Drama (1980) (kun som med-produsent)
Union (1991) (kreditert, men Jonathan Ellis har sannsynligvis re-mixet)


=== Med David Sancious & Tone ===
(som med-produsent og lydtekniker)

True Stories (1978)


=== Med The Dregs ===
(med-produsent sammen med Steve Morse)

Industry Standard (1982)


=== Med Pallas ===
The Sentinel (1984)


=== Med 311 ===
Music (1993)
Grassroots (1994)


=== Med National Head Band ===
Albert 1 (1971)


== Eksterne lenker ==
(en) Eddy Offord på Discogs 
(en) Eddy Offord på MusicBrainz 
(en) Eddy Offord på AllMusic 
Tim Morse-intervju med Eddy Offord
Cirka

Cirka (sirka, latin: circa) betyr omkring eller omtrent, hvilket blir brukt til å betegne usikre eller mindre viktige mål, slik som datoer eller mengder. Ordet kommer fra latin circa, som egentlig betyr «omkrets», som også finnes i ordet circumferens. Til å være et latinsk ord, som dertil har fullgode norske synonymer, er bruken av ordet cirka ganske vanlig i norsk dagligtale. Man kan si f.eks. si om vedkommende er cirka 50 år, eller om mer historiske hendelser sier man at slaget ved Hafrsfjord sto i cirka (gjerne forkortet ca.) 872, ettersom dette årstallet er usikkert.
Hvis et tall oppgis med cirka så betyr det at tallet i seg selv er avrundet, dermed kan cirka 25 meter være innenfor 20–30 meter om marginen er ±5 meter. Går en lengre fra referansepunktet i tid eller rom så vil perioden som cirka omfatter bli større, men uten at det er noen klar sammenheng.
Det er ikke gitt at begge tall i en periode er absolutte eller oppgitt med usikkerhet

1732–1799 eller 1732–99: begge år er nøyaktige,
ca. 1732 – 1799: bare det siste året er nøyaktig, det første er tilnærmet,
1732 – ca. 1799: bare det første året er nøyaktig, det siste er tilnærmet,
ca. 1732 – ca. 1799: begge årene er tilnærmet.Legg merke til formen «ca. 1732–1799» hvor streken er uten mellomrom og cirka kan gjelde hele perioden. Denne formen er dermed tvetydig da den er nær formlik med varianten hvor bare første år er angitt med tilnærmet nøyaktighet.
Som et løst anslag kan en bruke (Dette er ikke en alment akseptert liste!)

for de siste hundre årene bør tilnærmingen være innenfor fem år (f.eks. 1940, 1945, 1950, 1955),
for de siste fem hundre årene bør tilnærmingen være innenfor ti år (f.eks. 1720, 1730, 1740, 1750),
for de siste tusen årene bør tilnærmingen være innenfor tjuefem år (f.eks. 1250, 1275, 1300, 1325),
for de siste to tusen årene bør tilnærmingen være innenfor femti år (f.eks. 150, 200, 250, 300), og
for den nedskrevne historien til mennesket bør tilnærmingen være innenfor hundre til to hundre år.Dette er imidlertid bare omtrentlige regler, og hva som faktisk brukes kan variere utfra praktiske, tekniske eller juridiske hensyn.


== Kommersiell bruk ==
Circa er et merkenavn i rullebrettindustrien som lager sko, klær og rullebrett. Profesjonelle rullebrettkjørere kan få kontrakt med rullebrettlaget til Circa.


== Referanser ==
Grasengfly

Grasengfly (Mesapamea spp.) er en slekt av nattfly som tilhører underfamilien Hadeninae. Det forekommer to arter i Norge, begge bare i Sør-Norge.


== Utseende ==
Middelsstore (vingespenn ca. 30 mm), middels kraftige nattfly, grå eller brunlige på farge. Artene er gjerne ganske variable i fargen. Den ytre del av vingen er ofte lysere enn resten. Bakvingen er lyst grå eller brunlig. De to norske artene kan ikke skilles på ytre kjennetegn, man må undersøke kjønnsorganene for å bestemme arten med sikkerhet.


== Levevis ==
Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.


== Utbredelse ==


== Systematisk inndeling / europeiske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen engfly, Apameini
Slekten grasengfly, Mesapamea Heinicke, 1959
Espers grasengfly, Mesapamea didyma (Esper, 1788) (= Mesapamea secalella)
Mesapamea hedeni (Graeser, 1888)
Mesapamea maderensis Pinker, 1971
Mesapamea moderata (Eversmann, 1843)
Mesapamea pinkeri Bacallardo, 1973
Mesapamea remmi Rezbanayi-Reser, 1985
større gressengfly, Mesapamea secalis (Linnaeus, 1758)
Mesapamea storai (Rebel, 1940)


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]
Oversikt over alle artene [4]


== Eksterne lenker ==
(en) Grasengfly i Encyclopedia of Life 
(en) Grasengfly i Global Biodiversity Information Facility 
(no) Grasengfly hos Artsdatabanken 
(sv) Grasengfly hos Dyntaxa 
(en) Grasengfly hos Fauna Europaea 
(en) Grasengfly hos ITIS 
(en) Grasengfly hos NCBI 
(en) Kategori:Mesapamea – bilder, video eller lyd på Wikimedia Commons 
Mesapamea – detaljert informasjon på Wikispecies
Europavei 12 (Sverige)

Europavei 12 (Sverige) (E12, Blå vägen) er en svensk stamvei som går mellom grensen mot Norge og Holmsund via Storuman og Umeå. Veien er rundt 460 km lang, og den er del av europavei 12.


== Knutepunkter ==
 Västerbottens län

Storuman kommune Riksgrensen mot Norge ved Umbukta → Europavei 12 (Norge)
 Hemavans flygplats
Lv1116 Västansjö → Riksvei 73 (Norge)
 Tärnaby tollstasjon
 Storuman, felles trasé 2 kmLycksele kommune   Lycksele →  Lycksele flygplatsVännäs kommune VännäsbyUmeå kommune   Umeå, E4 felles trasé til Teg
 Tegsbron
 Teg
 Umeå flygplats
 Obbolabron (979 m)
Holmsund
 Ferge fra Holmsund til 3 Vasa (Finland)


== Se også ==
Europavei 12


== Eksterne lenker ==
(en) E12 (Sweden) – kategori av bilder, video eller lyd på Commons 
Webkameror i Sverige
Vladimir Simončič

Vladimir Simončič var en jugoslavisk turner.
Han deltok i ett VM i turn for Jugoslavia; i 1922 i Ljubljana. Her deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg vant han sølv i skranke, bak Leon Štukelj. Hele 5 utøvere fikk delt andreplass i skranke i dette mesterskapet.
Asteroidefamilie

En asteroidefamilie er en gruppe av asteroider som deler baneelement, slik som store halvakse, eksentrisitet og banehelling, og spektra. Medlemmene er tenkt å være fragmenter av en tidligere asteroidekollisjon.


== Generelle egenskaper ==
Store asteroidefamilier inneholder flere hundre av de kjente asteroidene i tillegg til mange flere, mindre objekter som ennå ikke har blitt oppdaget, eller som ennå ikke har blitt studert. Små tette familier kan ha bare ti identifiserte medlemmer. Omtrent 33 til 35 prosent av asteroidene i hovedbeltet hører til i en familie.
Det finnes omtrent 20-30 anerkjente asteroidefamilier i tillegg til et titals mindre sikre grupperinger. De fleste asteroidefamiliene finner man i hovedbeltet, men flere familielignende grupper, som Pallas-familien, Hungaria-familien og Phocaea-familien ligger ved mindre store halvakse eller større inklinasjon enn hovedbeltet.
En familie har blitt foreslått i forbindelse med det store transneptunske-objektet 2003 EL61. Noen studier har forsøkt å finne bevis for kollisjonsfamilier blant jupitertrojanene, men så langt fins det ikke konkluderende slike.


== Opphav og utvikling ==
Asteroidefamiliene er tenkt å være resultat av kollisjoner mellom asteroider. I mange eller de fleste tilfellene ble opphavslegemet knust og delt i småbiter, men der er også flere familier som stammer fra et større nedslagskrater som ikke ødela opphavslegemet (f eks Vesta-, Pallas-, Hygiea- og Massalia-familiene). Slike kraterfamilier består typisk av et enkelt stort legeme i tillegg til en sverm av andre asteroider som er mye mindre. Noen familier, som Flora-familien, har komplekse indre strukturer som til nå ikke er tilstrekkelig forklart, men kan være resultatet av flere kollisjoner i den samme regionen til ulike tider.
På grunn av måten de ble dannet på, har alle medlemmene en mye lik sammensetning. Merkbare unntak er de familiene som ble dannet  fra et stort differensiert legeme, som Vesta-familien.
Buckethead

Buckethead (Brian Carroll, født 13. mai 1969) var gitarist i Guns N' Roses i perioden 2000–2004. Han opptrår alltid med maske og Kentucky Fried Chicken-bøtte på hodet, derav navnet.
Han ble lært å spille gitar rundt 12-årsalderen av flere forskjellige lærere, mest kjent er Paul Gilbert. Han begynte ikke å ta det seriøst før han spilte på en lokal café. Der oppfordret Jas Obrecht ham til å utnytte talentet sitt mer etter å ha hørt en demo. Vennskapet mellom Jas Obrecht og Buckethead har blant annet resultert i DVD-ene Young Buckethead vol. 1 og 2.
Buckethead er mest kjent for å spille el-gitar, men han spiller mange andre instrumenter, blant annet bass, banjo, saksofon, fiolin, keyboard, ukulele og akustisk gitar.


== Referanser ==


== Eksterne lenker ==
Offisielt nettsted 
(en) Buckethead – kategori av bilder, video eller lyd på Commons 
(en) Buckethead på Internet Movie Database 
(en) Buckethead på Discogs 
(en) Buckethead på MusicBrainz 
(en) Buckethead på Encyclopaedia Metallum 
(en) Buckethead på Encyclopaedia Metallum 
(en) Buckethead på Spotify 
(en) Buckethead på Songkick 
(en) Buckethead på Last.fm 
(en) Buckethead på AllMusic
Tamokdalen

Tamokdalen (nordsamisk: Dápmotvuovdi) er en 30 kilometer lang dal i Troms. Dalen strekker seg fra Balsfjordeidet i nord til den møter Målselva i sør. Dalbunnen ligger cirka 200 meter over havet, og de høyeste fjellene ligger 1600 meter over havet. Navnet kommer av det finske (kvenske) ordet tammukka som betyr ørret, altså «Ørretdalen».
Tamokelva som renner gjennom den sørlige delen av dalen og ut i Målselva, starter ved inngangen til Finndalen ved Harkinn gård. I den nordlige delen av dalen renner Nordkjoselva, som munner ut i Balsfjorden. Dalen er omgitt av høye fjell, karakteristiske for Indre Troms, blant annet Rostafjellet, Hattavarre og Tamokfjellet.
Kommunegrensen mellom Balsfjord kommune og Målselv kommune går gjennom dalen helt i sør, omtrent ved Erikbufossen i Tamokelva.


=== Ulykker ===
Onsdag 2. januar 2019 ble 4 utenlandske skiturister tatt av snøskred da de var på topptur opp Blåbærtinden som ligger i Tamokdalen. En femte turist og en del av følget snudde av ukjente årsaker før skredet gikk. Det var han som fikk varslet om hendelsen. Grunnet dårlig vær og høy skredfare ble det vurdert at det var for farlig å starte en leteaksjon. Personene som ble tatt av skredet, var Mikael Sten (29), Niklas Nyman (36) og André Stenfors (32), alle fra Finland, samt Disa Bäckström (29) fra Sverige.
Skiløperne hadde på seg skredsøkere, og et redningshelikopter som fløy over skredområdet kort tid etter skredet, fikk inn signaler fra skredsøkerne, og disse områdene ble markert for senere søk. 13 dager etter skredet gikk, ble det sprengt bort snømasser for å utløse skred. Dagen etter kunne gravingen etter de omkomne starte. Det ble denne dagen funnet 1 av 4 skiløpere. Dagen etter ble 2 personer funnet, mens den siste ble funnet i et søk 10. juli samme år. I forbindelse med søket ble det brukt moderne utstyr som radar og magnetsøker.


== Referanser ==


== Eksterne lenker ==
Fotografier fra Tamokdalen på Digitalt Museum
Balsfjord historielag
Polarforskningssekretariatet

Polarforskningssekretariatet er en svensk statlig myndighet under Utbildningsdepartementet.
Polarforskningssekretariatets oppgave er å fremme og samordne svensk polarforskning. Det innebærer blant annet å følge og planlegge forskning og utviklingsarbeid samt organisere og gjennomføre ekspedisjoner i Arktis og Antarktis. Polarforskningssekretariatet er forvaltningsmyndighet for loven om Antarktis og vurderer om søknader om tillatelse til opphold eller virksomhet i området er i overensstemmelse med loven.
Polarforskningssekretariatet er lokalisert i Rosenvik på Djurgården i Stockholm. Sekretariatet forvalter Sveriges to forskningsstasjoner i Antarktis,  Wasa og Svea. 


== Eksterne lenker ==
(sv) Offisielt nettsted 
(en) Offisielt nettsted
Grei Kvinner Elite

Grei Kvinner Elite (Grei-KE) er en ren kvinnefotballklubb fra Oslo, som er en del av Sportsforeningen Grei. Klubben ble etablert som Linderud-Grei Toppfotball (LGT) i 2006, etter en sammenslåing av kvinnelagene til Linderud IL og Sportsforeningen Grei.  
Laget har en har en kjerne i Kalbakken og Rødtvet, og har en uttalt målsetting er å være Groruddalens ledende kvinnefotballag og etablere seg i toppen av norsk kvinnefotball. 


== Tabell ==


== Historie ==
Klubben ble stiftet som Linderud-Grei Toppfotball (LGT) i 2006, etter en fusjon mellom Linderud IL og Sportsforeningen Grei sine kvinnelag til en elitesatsing. I klubbens første sesong i 2006, rykket de opp fra 2. divisjon. I 2007 endte Linderud-Grei på åttendeplass i 1. divisjon, og unngikk akkurat nedrykk. 2008-sesongen ble lagets andre i 1. divisjon. LGT endte nest sist og på nedrykksplass, men siden serien ble utvidet, rykket ikke Linderud-Grei ned, men spilte kvalifisering om å beholde plassen mot Vålerenga. Linderud-Grei vant sammenlagt etter å ha vunnet 4-2 borte og spilte uavgjort 3-3 hjemme. I cupen kom Linderud-Grei til andre runde, der de møtte Team Strømmen og tapte 1-3.
2009-sesongen ble det nye lagets første store opptur. LGT møtte Stabæk i cupen, og tapte knepent 1-2. Laget fortsatte med å vinne 1. divisjon, og kvalifiserte seg dermed til Toppserien for 2010. Linderud-Grei ble det fjerde Oslo-laget i Toppserien etter Bondeungdomslaget, Bøler og Røa. LGT ble også det første laget fra Oslo Øst siden Bøler rykket ned etter 1997-sesongen og det første laget fra Groruddalen i Toppserien.
Linderud-Grei hadde en tøff førstesesong, og endte på nest sisteplass etter en sluttspurt mot Kattem, der Linderud-Grei ville ha reddet plassen med seier i siste kamp mot Klepp. Kampen endte 0-0. Imidlertid ble Donn tvangsnedrykket etter at de ikke kunne møte kravene for fornyet toppseriekontrakt, og Linderud-Grei fikk dermed beholde plassen i Toppserien.. I 2011-sesongen var imidlertid Linderud-Grei et langt svakere lag. De satte delt rekord i Toppserien for største tap med 0-13 for Røa og tok sitt eneste poeng med en uavgjort mot Kattem.
Etter nedrykket, var Linderud-Grei i sin siste sesong i 1. divisjon under det navnet en middelhavsseiler som endte på åttendeplass.


=== Navneskifte ===
I forkant av 2013-sesongen falt samarbeidet mellom SF Grei og Linderud IL, og SF Grei tok tilbake hele ledelsen av klubben. Det ble da naturlig å skifte navn på klubben, og navnet ble Grei Kvinner Elite. LGT ble dermed ikke lagt ned, og laget beholdt plassen i 1. divisjon som Grei-KE. Selv om klubben har tatt tilbake navnet Grei, ble driften lagt under et eget styre for å kunne isolere og spisse elitesatsingen innen kvinnefotball.


== Spillerstall ==


=== Nåværende spillerstall ===
oppdatert 7. oktober 2022.


== Tidligere sesonger ==


== Eksterne lenker ==
Offisielt nettsted